Θεσσαλονίκη, 11/03/2025

**H Lidl Ελλάς δημιουργεί Δωμάτιο Μητρικής & Βρεφικής Φροντίδας για τη Στήριξη των Νέων Μητέρων**

**Η εταιρεία συνεχίζει να επιβεβαιώνει τη δέσμευσή της για ένα φιλικό εργασιακό περιβάλλον, βασισμένο στην δικαιοσύνη και την εμπιστοσύνη, χωρίς καμία ανοχή σε διακρίσεις.**

Η **Lidl Ελλάς** δημιούργησε πρόσφατα έναν ειδικά διαμορφωμένο χώρο, ένα **Δωμάτιο Μητρικής & Βρεφικής Φροντίδας** στις κεντρικές της εγκαταστάσεις στη Θεσσαλονίκη, κάνοντας την επιστροφή στην εργασία πιο άνετη για τις νέες μητέρες. Ο νέος χώρος, διαμορφωμένος με προσοχή και αγάπη, προσφέρει τη δυνατότητα στις μητέρες να επιστρέψουν στην εργασία τους και να συνεχίσουν τον θηλασμό, σε ένα περιβάλλον φροντίδας και ασφάλειας.

Η κίνηση αυτή αποτελεί μέρος της συνολικής δέσμευσης της εταιρείας για τη στήριξη και την εξέλιξη των γυναικών στον εργασιακό χώρο, κάτι που ήδη αντανακλάται στη σύνθεση της ομάδας της. **Σήμερα στο 42% των διοικητικών θέσεων της Lidl Ελλάς βρίσκονται γυναίκες, ενώ το 40% των Μελών της Διοίκησης της εταιρείας είναι επίσης γυναίκες.**

Ταυτόχρονα, η εταιρεία επενδύει στην έμφυλη ισότητα στο πλαίσιο της οικογένειας, το οποίο συμβάλλει θετικά στην επίτευξη της ισότητας και στην εργασία. Έτσι, η **Lidl Ελλάς** ενεργοποίησε πρόσφατα δύο νέες παροχές για τους νέους γονείς:

* **Κάλυψη του τρίτου μήνα γονικής άδειας ανατροφής με αποδοχές για γονείς με παιδί έως 8 ετών,** παρέχοντας έτσι έναν επιπλέον μήνα οικονομικής στήριξης πέραν των δύο μηνών από τον ΟΑΕΔ.
* **6 επιπλέον ημέρες άδειας πατρότητας για κάθε νέο πατέρα,** πέραν των 14 ημερών της νομοθεσίας, προσφέροντας επιπλέον χρόνο για τη φροντίδα του νέου μέλους της οικογένειας.

Η **Νικολέττα Κολομπούρδα, Chief People Officer και Μέλος της Διοίκησης της Lidl Ελλάς** δήλωσε: «Η δημιουργία του **Δωματίου Μητρικής & Βρεφικής Φροντίδας** προέκυψε ως **φυσική συνέχεια της δέσμευσής μας** να στηρίζουμε έμπρακτα κάθε μέλος της ομάδας μας και ιδιαίτερα τις **νέες μητέρες**, όταν έρθει η στιγμή να επιστρέψουν στην εργασία τους. Αναγνωρίζουμε ότι η μετάβαση αυτή συνοδεύεται από πολύ συγκεκριμένες ανάγκες, και θέλαμε να δημιουργήσουμε ένα περιβάλλον που να προσφέρει άνεση και σεβασμό στις προσωπικές τους στιγμές. Αυτός ο νέος χώρος θηλασμού είναι και μια συμβολική κίνηση που υπογραμμίζει την αφοσίωση της Lidl Ελλάς στην οικογένεια και στην ισότητα. **Στηρίζουμε την ισορροπία επαγγελματικής και προσωπικής ζωής, με σεβασμό στον χρόνο επιστροφής, αλλά με όλα τα εφόδια που θα χρειαστούν οι νέες μητέρες όταν αποφασίσουν να επιστρέψουν. Στόχος μας είναι να δημιουργούμε ένα περιβάλλον εργασίας με σεβασμό, κατανόηση και ουσιαστική βοήθεια.»**

Η **Lidl Ελλάς** αποδεικνύει έμπρακτα την αφοσίωσή της στην οικογένεια, προσφέροντας ισότητα, ασφάλεια και φροντίδα στους ανθρώπους της. Το #teamLidl βοήθησε στην τελική διαμόρφωση του χώρου και έδωσε το παράδειγμα της συναδελφικότητας και του σεβασμού στον χώρο εργασίας.

Μπορείτε να δείτε το video [εδώ](https://www.youtube.com/watch?v=8_Dmggc0h_s).

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**